โชโตกัน

โชโตกัน () เป็นรูปแบบหนึ่งของคาราเต้ซึ่งพัฒนาขึ้นจากศิลปะการต่อสู้หลากหลายชนิดโดยกิชิน ฟูนาโกชิ (1868–1957) และบุตรชายของเขา กิโก ฟูนาโกชิ (1906–1945) กิชินผู้เกิดที่โอกินาวะ และเป็นผู้ที่ได้รับเครดิตอย่างกว้างขวางว่าเป็นผู้ทำให้ "คาราเต้โด" มีชื่อเสียงผ่านทางการสาธิตต่อหน้าสาธารณะหลายครั้ง และจากการพัฒนาในสโมสรคาราเต้ในมหาวิทยาลัย อย่างที่มหาวิทยาลัยเคโอ, มหาวิทยาลัยวาเซดะ, มหาวิทยาลัยฮิตตสึบาชิ, มหาวิทยาลัยทากูโชกุ, มหาวิทยาลัยชูโอ, มหาวิทยาลัยกากูชูอิน และมหาวิทยาลัยโฮเซ

ฟูนาโกชิมีลูกศิษย์จำนวนมากจากชมรมมหาวิทยาลัยและโดโจภายนอก ซึ่งยังคงสอนคาราเต้ต่อไปแม้เขาเสียชีวิตในปี 1957 อย่างไรก็ตาม ความขัดแย้งภายใน (โดยเฉพาะแนวคิดที่ว่าการแข่งขันเป็นสิ่งที่ขัดกับแก่นแท้ของคาราเต้) นำไปสู่การสร้างองค์กรต่าง ๆ ขึ้น รวมทั้งการแตกแยกในช่วงแรกระหว่างสมาคมคาราเต้แห่งญี่ปุ่น (นำโดยมาซาโตชิ นากายามะ) และสมาคมโชโตไก (นำโดย โมโตโนบุ ฮิโรนิชิ และชิเงรุ เอกามิ) ตามมาด้วยองค์กรอื่น ๆ อีกมากมาย ทำให้ปัจจุบันไม่มี "โรงเรียนที่สอนเพียงแต่โชโตกัน" แม้ว่าทั้งหมดจะได้รับอิทธิพลจากฟูนาโกชิก็ตาม

 อ้างอิง 

หมวดหมู่:ศิลปะการต่อสู้ของญี่ปุ่น